ข้อบัญญัติองค์การบริหารส่วนตำบลหนองไข่น้ำข้อบัญญัติองค์การบริหารส่วนตำบลหนองไข่น้ำเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลหนองไข่น้ำ อำเภอหนองแคจังหวัดสระบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองไข่น้ำ โดยความเห็นชอบของสภาองค์การบริหารส่วนตำบลหนองไข่น้ำและนายอำเภอหนองแคจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองไข่น้ำ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลหนองไข่น้ำอำเภอหนองแค จังหวัดสระบุรี พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศใช้บังคับกฎกระทรวงผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นแบ่งเขตการปกครองระหว่างตำบลหนองไข่น้ำกับตำบลโคกแย้ด้านตะวันออก จดเส้นแบ่งเขตการปกครองระหว่างตำบลหนองไข่น้ำกับตำบลโคกแย้ด้านใต้ จดเขตนิคมอุตสาหกรรมหนองแคตามประกาศกระทรวงอุตสาหกรรม เรื่อง จัดตั้งเขตอุตสาหกรรมทั่วไปนิคมอุตสาหกรรมหนองแค ที่ดินบริษัท ไทย - เยอรมัน เซรามิคอินดัสทรี่ จำกัด (มหาชน)และที่ดินโฉนดเลขที่ ๒๙๑๐ และ ๒๙๑๑ด้านตะวันตก จดเส้นแบ่งเขตการปกครองระหว่างองค์การบริหารส่วนตำบลหนองไข่น้ำกับเทศบาลตำบลหินกอง(๒) ด้านเหนือ จดเขตนิคมอุตสาหกรรมหนองแคตามประกาศกระทรวงอุตสาหกรรม เรื่อง จัดตั้งเขตอุตสาหกรรมทั่วไปนิคมอุตสาหกรรมหนองแค ที่ดินบริษัท ไทย - เยอรมัน เซรามิคอินดัสทรี่ จำกัด (มหาชน)และที่ดินโฉนดเลขที่ ๒๙๑๐ และ ๒๙๑๑ด้านตะวันออก จดเส้นแบ่งเขตการปกครองระหว่างตำบลหนองไข่น้ำกับตำบลโคกแย้ด้านใต้ จดเส้นแบ่งเขตการปกครองระหว่างตำบลหนองไข่น้ำกับตำบลหนองจรเข้ด้านตะวันตก จดทางหลวงแผ่นดินหมายเลข ๑(ถนนพหลโยธิน) ฟากตะวันออกและเส้นแบ่งเขตการปกครองระหว่างตำบลหนองไข่น้ำกับเทศบาลตำบลหินกอง(๓) ด้านเหนือ จดเส้นแบ่งเขตการปกครองระหว่างตำบลหนองไข่น้ำกับตำบลห้วยขมิ้นด้านตะวันออก จดทางหลวงแผ่นดินหมายเลข ๑ (ถนนพหลโยธิน)ฟากตะวันตกเส้นตั้งฉากกับทางหลวงแผ่นดินหมายเลข ๑ (ถนนพหลโยธิน) ที่จุดซึ่งถนนหนองบัว- บ้านหนองขามป้อม บรรจบกับทางหลวงแผ่นดินหมายเลข ๑ (ถนนพหลโยธิน) และเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน)ด้านใต้ จดเส้นตั้งฉากระยะ๕๐๐ เมตร จากศูนย์กลางทางหลวงแผ่นดินหมายเลข ๑ (ถนนพหลโยธิน)ที่จุดถนนพหลโยธินบรรจบกับถนนเศรษฐสัมพันธ์ไปทางทิศตะวันออกเฉียงเหนือตามถนนพหลโยธินระยะ๒,๐๐๐ เมตร ไปทางทิศตะวันตกเฉียงใต้จนบรรจบกับทางหลวงแผ่นดินหมายเลข ๓๒๒๖และไปทางทิศตะวันตกเฉียงใต้ จนบรรจบกับเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๒๒๖ ซึ่งเป็นเส้นแนวเขตเดียวกับแนวเขตผังเมืองรวมเมืองหนองแคจังหวัดสระบุรี พ.ศ. ๒๕๕๕ด้านตะวันตก จดเส้นแบ่งเขตการปกครองระหว่างตำบลหนองไข่น้ำกับตำบลหนองปลาหมอ(๔) ด้านเหนือ จดถนนหนองบัว - บ้านหนองขามป้อม ฟากใต้ด้านตะวันออก จดเส้นแบ่งเขตการปกครองระหว่างตำบลหนองไข่น้ำกับตำบลหนองจรเข้ด้านใต้ จดเส้นตั้งฉากระยะ ๕๐๐ เมตร จากศูนย์กลางทางหลวงแผ่นดินหมายเลข ๑ (ถนนพหลโยธิน)ที่จุดถนนพหลโยธิน บรรจบกับถนนเศรษฐสัมพันธ์ไปทางทิศตะวันออกเฉียงเหนือตามถนนพหลโยธินระยะ ๒,๐๐๐ เมตรไปทางทิศตะวันออกเฉียงใต้ระยะประมาณ ๕๐๐ เมตร จนบรรจบกับแนวเขตตำบลหนองจรเข้ซึ่งเป็นเส้นเขตระหว่างตำบลหนองไข่น้ำกับตำบลหนองจรเข้ซึ่งเป็นเส้นแนวเขตเดียวกับแนวเขตผังเมืองรวมเมืองหนองแค จังหวัดสระบุรี พ.ศ. ๒๕๕๕ด้านตะวันตก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน)ทั้งนี้ ยกเว้นพื้นที่ ที่ทำการองค์การบริหารส่วนตำบลหนองไข่น้ำโรงพยาบาลส่งเสริมสุขภาพประจำตำบลหนองไข่น้ำและวัดโคกตูมบริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นตั้งฉากระยะ ๒๐๐ เมตรกับทางหลวงแผ่นดินหมายเลข ๑ (ถนนพหลโยธิน) ที่จุดซึ่งถนนหนองบัว - บ้านหนองขามป้อมบรรจบกับทางหลวงแผ่นดินหมายเลข ๑ (ถนนพหลโยธิน)ด้านตะวันออก จดทางหลวงแผ่นดินหมายเลข ๑ (ถนนพหลโยธิน)ฟากตะวันตกด้านใต้ จดถนนสาธารณะที่ลากจากศูนย์กลางทางหลวงแผ่นดินหมายเลข๑ (ถนนพหลโยธิน) ฟากตะวันตก เป็นระยะ ๒๐๐ เมตรซึ่งเป็นเส้นแนวเขตเดียวกับแนวเขตผังเมืองรวมเมืองหนองแค จังหวัดสระบุรี พ.ศ. ๒๕๕๕ด้านตะวันตก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน)(๒) ด้านเหนือ จดถนนหนองบัว - บ้านหนองขามป้อม ฟากใต้ด้านตะวันออก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน)ด้านใต้ จดเส้นแนวเขตเดียวกับแนวเขตผังเมืองรวมเมืองหนองแคจังหวัดสระบุรี พ.ศ. ๒๕๕๕ โรงเรียนอนุบาลหนองแค และวัดใหญ่วันนา (วัดโคกใหญ่)ด้านตะวันตก จดทางหลวงแผ่นดินหมายเลข ๑(ถนนพหลโยธิน) ฟากตะวันออกทั้งนี้ ยกเว้นพื้นที่โรงเรียนอนุบาลหนองแค และวัดใหญ่วันนา (วัดโคกใหญ่)บริเวณที่ ๓ หมายความว่าพื้นที่ในบริเวณเขตนิคมอุตสาหกรรมหนองแค ตามประกาศกระทรวงอุตสาหกรรม เรื่องจัดตั้งเขตอุตสาหกรรมทั่วไป นิคมอุตสาหกรรมหนองแค ที่ดินบริษัท ไทย - เยอรมันเซรามิค อินดัสทรี่ จำกัด (มหาชน) และที่ดินโฉนดเลขที่ ๒๙๑๐ และ ๒๙๑๑ทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในท้องที่เขตองค์การบริหารส่วนตำบลหนองไข่น้ำอำเภอหนองแค จังหวัดสระบุรี ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยหรือประกอบพาณิชยกรรมประเภทอาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถวเว้นแต่เป็นการก่อสร้างขนานเส้นตั้งฉากระยะ ๑๐๐ เมตร กับริมถนนสายพหลโยธิน -บ้านโคกมะตูม ถนนสายหนองบัว - บ้านหนองขามป้อม ถนนสายนิคมอุตสาหกรรม -บ้านหนองบัวเหนือ และถนนสายบ้านหนองบัวใต้ - บ้านหนองไข่น้ำ(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพัก(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลว ประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยหรือประกอบพาณิชยกรรมประเภทอาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) อาคารสถานสงเคราะห์หรืออาคารรับเลี้ยงเด็ก(๙) อาคารสถานสงเคราะห์หรือรับเลี้ยงคนชรา(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานและฌาปนสถาน(๓) สถานบริการตามกฎหมายว่าด้วยสถานบริการ(๔) อาคารประกอบพาณิชยกรรมประเภทอาคารสูงหรืออาคารขนาดใหญ่ แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) อาคารสถานสงเคราะห์หรืออาคารรับเลี้ยงเด็ก(๖) อาคารสถานสงเคราะห์หรือรับเลี้ยงคนชราข้อ ๕ ภายในบริเวณพื้นที่ที่กำหนดตามข้อ ๓ห้ามบุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับ ให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลหนองไข่น้ำรักษาการตามข้อบัญญัตินี้ประกาศณ วันที่ ๒๙ สิงหาคม พ.ศ. ๒๕๕๗สุรพล จึงพานิชนายกองค์การบริหารส่วนตำบลหนองไข่น้ำ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลหนองไข่น้ำเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลหนองไข่น้ำ อำเภอหนองแคจังหวัดสระบุรี พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลหนองไข่น้ำเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลหนองไข่น้ำ อำเภอหนองแคจังหวัดสระบุรี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๖ ตุลาคม ๒๕๕๗วันทิตา/ผู้ตรวจ๕ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๔ ง/หน้า ๒๔/๑๓ ตุลาคม ๒๕๕๗